मीडिया रिपोर्ट के अनुसार रविवार की रात को शिकागो के एक होटल में विश्व हिन्दू सम्मेलन चल रहा था। इस दौरान एक छात्रा अपने पांच साथियों के साथ दर्शक बनकर आयोजन स्थल पर बैठ गई। उन्हें ये मालूम था कि नारे के दौरान वहां बैठे संघ समर्थक भड़क जाएंगे। मगर उन्हें इसका अंदाजा नहीं था कि उनकी पिटाई कर दी दी जाएगी। दो—दो के जोड़े में सभी लोग विभिन्न जगहों पर बैठ गए। कुछ देर बाद जब भाषण शुरू हुआ तो ये लोग आरएसएस वापस जाओ के नारे लगाने लगे। वहीं दूसरी ओर बैठे प्रदर्शनकारी भी नारे लगाने लगे कि हम देश में तुम्हें नहीं देखना चाहते हैं। इसे सुनकर वहां मौजूद लोगों ने उनकी पिटाई कर दी।